Vahakäsittelyn uusimiseen suosittelemme käytettäväksi mehiläisvahaa. Huomioitavaa käsittelyä uusittaessa on, että itse tuotteen hoito-ohjemerkintää noudatetaan ja käsittely tehdään vain ja ainoastaan puhtaalle tuotteelle. Ensin vaha hangataan tasaisesti kankaaseen. Seuraava vaihe on lämpökäsittely, joka imeyttää vahan materiaalin pintaan. Tähän työvaiheeseen suosittelemme vain ja ainoastaan käytettäväksi hiustenkuivaajaa. Silitysraudan ja poltto/kuumennuslaitteiden käyttö vahauksessa on kielletty!